rejauldu/bengali-wikipedia huggingface dataset:
ফরিদ উদ্দিন চৌধুরী (জন্ম: ২৫ ডিসেম্বর ১৯৪৭) বাংলাদেশের রাজনীতিবিদ ও ব্যবসায়ী যিনি সিলেট-৫ আসনের সংসদ সদস্য ছিলেন।   জন্ম ও প্রাথমিক জীবন  ফরিদ উদ্দিন চৌধুরী ২৫ ডিসেম্বর ১৯৪৭ সালে সিলেটের কানাইঘাট উপজেলার রাজাগঞ্জ ইউনিয়নের তালবাড়ী গ্রামে জন্মগ্রহণ করেন। পিতা মাওলানা আবদুল হক চৌধুরী। তিনি সিলেট আলিয়া মাদরাসা থেকে ১৯৫৯ সালে দাখিল, ১৯৬৩ সালে আলিম, ১৯৬৫ সালে ফাজিল, ১৯৬৭ সালে কামিল পাস করেন এবং পরবর্তীতে ১৯৭১ সালে সিলেট এমসি কলেজ থেকে বিএ পাস করেন এবং একই কলেজে বাংলা অনার্সের শিক্ষার্থী ছিলেন।   কর্মজীবন   কর্মজীবনের শুরুতে তিনি সিলেট নগরীর মিরাবাজার শাহজালাল জামেয়া স্কুলের অধ্যক্ষ ছিলেন। তিনি সিলেট নগরীর পাঠানটুলা শাহজালাল জামেয়া ইসলামিয়া কামিল মাদ্রাসা, মেজরটিলার আল-আমীন জামেয়া উচ্চ বিদ্যালয় ও জালাালাবাদ ইন্টারন্যাশনাল আলিম মাদ্রাসা এবং সোবহানীঘাটস্থ জালালাবাদ কলেজ প্রতিষ্ঠা ও পরিচালনায় গুরুত্বপূর্ণ অবদান রাখেন। কানাইঘাটের তালবাড়ী 'জামেয়া ইসলামিয়া ইউসুুুুফিয়া ফাজিল মাদ্রাসা' প্রতিষ্ঠা করেন। ব্যবসায়ী হিসেবেও তার ব্যাপক পরিচিতি রয়েছে। তিনি সিলেটের আল-হামরা ইন্টারন্যাশনাল শপিং সেন্টারের ভাইস চেয়ারম্যান ও আন-নূর প্রোপ্রাটিজ লিমিটেডের চেয়ারম্যান।   রাজনৈতিক জীবন  একাত্তরে ফরিদ উদ্দিন চৌধুরী সিলেট এমসি কলেজে বিএ শ্রেণীতে পড়া অবস্থায় ছাত্রসংঘের সভাপতি নির্বাচিত হন। বর্তমানে বাংলাদেশ জামায়াতে ইসলামীর কেন্দ্রীয় কর্মপরিষদ সদস্য হিসেবে দায়িত্ব পালন করছেন। তিনি ১৯৮৬, ১৯৯১ ও ১৯৯৬ সালে জামায়াতের প্রার্থী হয়ে সংসদ নির্বাচনে অংশ নেন। ৯৬ সালের নির্বাচনে মাত্র কয়েক শত ভোটের ব্যবধানে তিনি পরাজিত হলেও ২০০১ সালের নির্বাচনে চারদলীয় জোটের প্রার্থী হয়ে জয়লাভ করেন। ২০০৮ সালের নির্বাচনে আওয়ামী লীগ প্রার্থির নিকট পরাজিত হন। ২০১৪ ও ২০১৮ সালের নির্বাচনে অংশগ্রহণ করেন নাই।   সমালোচনা  ২০০৮ সালে নির্বাচনের পর আওয়ামী লীগ সরকার যুদ্ধাপরাধীদের বিচারের উদ্যোগ নিলে আলোচনায় আসেন ফরিদ উদ্দিন চৌধুরীর। ২০১০ সালে ৪০ জন শীর্ষ যুদ্ধাপরাধীর তালিকা করে সরকার, যাতে ২৪ নম্বরে তাকে রাখা হয়। স্বরাষ্ট্র মন্ত্রণালয় থেকে অভিবাসন পুলিশকে একটি তালিকা দেওয়া হয়। সে তালিকায়ও তার নাম ছিল। এ ছাড়া বিভিন্ন দূতাবাসে তার নাম সহ ৪০ যুদ্ধাপরাধীর তালিকা পাঠায় সরকার।    তথ্যসূত্র   বিষয়শ্রেণী:জাতীয় সংসদ সদস্য বিষয়শ্রেণী:সিলেট জেলার রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:মুসলিম রাজনীতিবিদ বিষয়শ্রেণী:১৯৪৭-এ জন্ম বিষয়শ্রেণী:বাংলাদেশ জামায়াতে ইসলামীর রাজনীতিবিদ বিষয়শ্রেণী:বাংলাদেশী শিক্ষাবিদ বিষয়শ্রেণী:অষ্টম জাতীয় সংসদ সদস্য বিষয়শ্রেণী:সিলেট সরকারি আলিয়া মাদ্রাসার প্রাক্তন শিক্ষার্থী বিষয়শ্রেণী:মুরারিচাঁদ কলেজের প্রাক্তন শিক্ষার্থী বিষয়শ্রেণী:সিলেট বিভাগের ইসলামি ব্যক্তিত্ব বিষয়শ্রেণী:২০শ শতাব্দীর বাঙালি বিষয়শ্রেণী:বাংলাদেশী সুন্নি মুসলিম পণ্ডিত বিষয়শ্রেণী:২১শ শতাব্দীর বাঙালি বিষয়শ্রেণী:বাঙালি আলেম বিষয়শ্রেণী:কানাইঘাট উপজেলার ব্যক্তি
This template will add tagged articles to :Category:Copied and pasted articles and sections. If you have strong reason to believe that the source material is copyrighted, please instead follow the procedure at Wikipedia:Copyright problems. If a source cannot be identified, please use Template:Cv-unsure.   This template is a self-reference.  Please do not subst: this template.   Syntax   To place this template, simply add  to the top of the suspect article or section. You may optionally include 3 arguments - one showing the date the tag was added, a second specifying whether it is an entire article or just a section that is suspect, and a third linking to the url you believe contains the original text.  For example:  {{Copypaste|section|url=http://www.example.org/|date= }} produces:   আরও দেখুন   Wikipedia:Copy-paste  Wikipedia:Template messages/Cleanup   - for speedy deletion of blatant text copyright violations involving entire articles   - for blanking entire articles or sections of article that violate copyright but do not meet the speedy deletion criterion   - if you're unsure whether a page violates a copyright because you don't know the source   can be used when content was apparently copy-pasted but also slightly reworded.   – for flagging articles that may use excessive amounts of non-free material  বিষয়শ্রেণী:কপিরাইট রক্ষণাবেক্ষণ টেমপ্লেট
ফরিদপুর মিউজিয়াম বা আলিমুজ্জামান হল ঢাকা বিভাগের ফরিদপুর জেলার সদর উপজেলায় অবস্থিত একটি জাদুঘর। জাদুঘরটি ফরিদপুর শহরে অবস্থিত। এটি ১৯৭৭ সালে প্রতিষ্ঠিত হয়েছিল এবং এটিতে প্রত্নতাত্ত্বিক, ঐতিহাসিক এবং সাংস্কৃতিক নিদর্শনগুলির একটি সংগ্রহ রয়েছে।   ইতিহাস  ১৯৩৫ সালে খান বাহাদুর আলিমুজ্জামান চৌধুরী-এর নামানুসারে এই হলটির নাম রাখা হয়েছিলো আলিমুজ্জামান হল। তিনি  দীর্ঘ ১২ বছর ফরিদপুর পৌরসভার সভাপতি ছিলেন। ১৯৭৭ সাল থেকে হলটি ফরিদপুর ‍মিউজিয়াম হিসেবে ব্যবহৃত হচ্ছে।   সংগ্রহশালা    আরও দেখুন    কুষ্টিয়া পৌর জাদুঘর  পল্লী কবি জসীম উদ্‌দীন সংগ্রহশালা  মথুরাপুর দেউল  বাংলাদেশের জাদুঘরের তালিকা   তথ্যসূত্র   বিষয়শ্রেণী:ঢাকা বিভাগের জাদুঘর বিষয়শ্রেণী:ফরিদপুরের ভবন ও স্থাপনা বিষয়শ্রেণী:বাংলাদেশের স্থানীয় জাদুঘর
thumb|250px|নাসা ওয়ার্ল্ড উইন্ডে গৃহীত একটি স্ক্রিনশটে কিনিচ আহাউ প্যাটারা কিনিচ আহাউ প্যাটারা (ইংরেজি: Kinich Ahau Patera) হল বৃহস্পতির প্রাকৃতিক উপগ্রহ আইয়োর একটি প্যাটারা (স্ক্যালোপ-আকৃতির প্রান্তভাগ-যুক্ত এক ধরনের জটিল অভিঘাত গহ্বর)। এটির ব্যাস প্রায় ৪৫ কিলোমিটার এবং স্থানাঙ্ক । এটির নামকরণ করা হয়েছে মায়ান সূর্যদেবতা কিনিচ আহাউর নামানুসারে। কিনিচ আহাউ প্যাটারের উত্তরপূর্বে ড্যাজবোগ প্যাটারা, দক্ষিণ-দক্ষিণপূর্বে আমাতেরাসু প্যাটারা এবং দক্ষিণপশ্চিমে মানুয়া প্যাটারা অবস্থিত।NASA World Wind 1.4. NASA Ames Research Center, 2007.  তথ্যসূত্র  বিষয়শ্রেণী:আইয়োর পৃষ্ঠভাগের বৈশিষ্ট্য
ঠাকুরদাস চক্রবর্তী ( ১২০৯ বঙ্গাব্দ — ১২৬৯ বঙ্গাব্দ) একজন বাঙালি কবিয়াল।   জীবনী  তার আসল নাম ঠাকুরদাস আচার্য। তিনি পশ্চিমবঙ্গের নদীয়া জেলার এক গ্রামে মামার বাড়িতে জন্মগ্রহণ করেন। গ্রামে পাঠশালার পড়া শেষ করে জমিদারের সেরেস্তায় কাজ করতেন। পাঠশালায় লেখাপড়া করার সময়ই তিনি গান রচনা করে সুনাম অর্জন করেন। এই সময় কবিগানে তাঁর রচিত গান পরিবেশিত হতে থাকে। এই সূত্রে গানের বাধনদার হিসেবে তাঁর খ্যাতি ছড়িয়ে পড়ে। ভোলা ময়রা, এ্যান্টনি ফিরিঙ্গিদের মতো কবিয়ালদের গান রচনা করেছেন। চাকরি ছেড়ে দিয়ে কবিগানের দলের সাথে ঘুরে বেড়াতেন। তবে তিনি কখনো আসরে নামতেন না বা নিজস্ব কবিগানের দলও গঠন করেন নি। তাকে কবি ঠাকুরদাস বলা হত। তিনি কবি গানের 'সখী সংবাদ' অংশের গানের জন্য বিশেষ জনপ্রিয় হয়ে উঠেছিলেন। কলকাতায় তার নামে একটি রাস্তা আছে।  তথ্যসূত্র  বিষয়শ্রেণী:বাঙালি কবি বিষয়শ্রেণী:বাংলা ভাষার কবি বিষয়শ্রেণী:নদিয়া জেলার ব্যক্তি বিষয়শ্রেণী:বাঙালি কবিয়াল
সিরাজুল হক (জন্ম: অজানা - মৃত্যু: ১৯৯৭) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।দৈনিক প্রথম আলো, "তোমাদের এ ঋণ শোধ হবে না" | তারিখ: ১০-০২-২০১২   জন্ম ও শিক্ষাজীবন  সিরাজুল হকের জন্ম ফেনীর সদর উপজেলার মোটবী ইউনিয়ন বেদ্রাবাদ শিলুয়া গ্রামে। তার বাবার নাম আফজালুর রহমান এবং মায়ের নাম বদরের নেছা। তার স্ত্রীর নাম জরিনা আক্তার বেগম। তার এক ছেলে ও তিন মেয়ে।    কর্মজীবন  পাকিস্তান সেনাবাহিনীতে চাকরি করতেন সিরাজুল হক। কর্মরত ছিলেন পশ্চিম পাকিস্তানে। ১৯৭১ সালের মার্চে ছুটিতে বাড়িতে ছিলেন। মুক্তিযুদ্ধ শুরু হলে যুদ্ধে যোগ দেন। প্রতিরোধ-যুদ্ধ শেষে যুদ্ধ করেন ২ নম্বর সেক্টরের রাজনগর সাবসেক্টরে। স্বাধীনতার পর তিনি  বাংলাদেশ সেনাবাহিনীতেই চাকরি করেন। ১৯৯৩ সালে অনারারি ক্যাপ্টেন হিসেবে অবসর নেন।   মুক্তিযুদ্ধে ভূমিকা  ১৯৭১ সালের ৮-১১ নভেম্বর ফেনী জেলার পরশুরামের বিলোনিয়া পকেটের বিভিন্ন স্থানে পাকিস্তান সেনাবাহিনীর শক্ষ প্রতিরক্ষা ছিল। ফেনীর উত্তরে ভারত সীমান্তে বিলোনিয়া। বিলোনিয়া উত্তর-দক্ষিণে প্রায় ১৬ মাইল লম্বা এবং পূর্ব-পশ্চিমে প্রায় ছয় মাইল বিস্তৃত। এর তিন দিকেই ভারত।  নভেম্বর মাসের প্রথম সপ্তাহে মুক্তিযোদ্ধারা বিলোনিয়া পকেটে অবস্থানরত পাকিস্তানি সেনাদের অবরোধ করেন। মুক্তিযোদ্ধাদের উপস্থিতি টের পেয়ে ৯ নভেম্বর থেকে পাকিস্তানি সেনারা বোমাবর্ষণ শুরু করে। সারা দিন তাদের বোমাবর্ষণ অব্যাহত থাকে। দুপুরের পর পাকিস্তানি সেনারা সরাসরি আক্রমণ শুরু করে। মুক্তিযোদ্ধারা পাকিস্তানি আক্রমণ সাহসিকতার সঙ্গে প্রতিহত করেন। এ সময় পরশুরামে ভয়াবহ যুদ্ধ হয়। এ যুদ্ধে সিরাজুল হক ও তার সহযোদ্ধারা বীরত্ব প্রদর্শন করেন। তাঁদের বীরত্বে পাকিস্তানি সেনাদের মনোবল ভেঙে পড়ে। এরপর পাকিস্তানি সেনারা পরশুরাম থেকে পালিয়ে যাওয়ার চেষ্টা করে। মুক্তিযোদ্ধারা তাদের সে প্রচেষ্টা ব্যর্থ করে দেন। রাতের অন্ধকারে মুক্তিযোদ্ধাদের কয়েকটি দল অবস্থান নিল পাকিস্তান সেনাবাহিনীর প্রতিরক্ষা অবস্থানের চারদিকে। মুক্তিযোদ্ধাদের একটি দলে আছেন সিরাজুল হক। সকাল থেকেই তাঁদের ওপর শুরু হলো পাকিস্তান সেনাবাহিনীর বোমাবর্ষণ। বিরামহীনভাবে সারা দিন ধরে চলে। সিরাজুল হক ও তার সহযোদ্ধারা দমে গেলেন না। সাহসিকতার সঙ্গে পাকিস্তানি আক্রমণ মোকাবিলা করলেন। একপর্যায়ে পাকিস্তানি সেনারা পালানোর চেষ্টা করতে থাকল। কিন্তু সে পথ রুদ্ধ। তখন ভেঙে পড়ল পাকিস্তানিদের প্রতিরোধ। এ ঘটনা পরশুরামে।  ১০ নভেম্বর যুদ্ধ থেমে থেমে চলতে থাকে। রাতে পাকিস্তান সেনাবাহিনীর পরশুরাম ঘাঁটির ওপর মুক্তিযোদ্ধারা প্রচণ্ড আক্রমণ চালান। এ আক্রমণে পাকিস্তান সেনাবাহিনীর বেশির ভাগ সদস্য নিহত হয়। বাকিরা আত্মসমর্পণ করে। সকাল হওয়ার পর সেখানে দেখা যায়, চারদিকে বিক্ষিপ্ত অবস্থায় পড়ে আছে পাকিস্তানি সেনাদের লাশ। ধানখেত, বাংকার, খাল—কোথাও ফাঁকা নেই।    পুরস্কার ও সম্মাননা   বীর প্রতীক   তথ্যসূত্র    পাদটীকা       বহিঃসংযোগ   বিষয়শ্রেণী:বীর প্রতীক বিষয়শ্রেণী:১৯৯৭-এ মৃত্যু বিষয়শ্রেণী:ফেনী জেলার ব্যক্তি বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
ক্রিকেট খেলায় সেঞ্চুরি বুঝাতে একজন ব্যাটসম্যানের এক ইনিংসে ১০০ বা তদূর্ধ্ব রান সংগ্রহ করাকে বুঝায়। অক্টোবর, ২০১৬ সাল পর্যন্ত সর্বমোট ১৪জন বাংলাদেশী ক্রিকেটার একদিনের আন্তর্জাতিকে এ কৃতিত্ব অর্জন করেছেন।   নির্দেশিকা    * ব্যাটসম্যানের অপরাজিত থাকাকে নির্দেশ করে।  ৫০ ইনিংসে ৫০-৯৯ রান করাকে নির্দেশ করে।  সর্বোচ্চ রান খেলোয়াড়ের সর্বোচ্চ রান করাকে নির্দেশ করে।  অভিষেক সেঞ্চুরি ও তারিখ বুঝাতে খেলোয়াড়ের প্রথম সেঞ্চুরিকে বুঝায়।   সেঞ্চুরির তালিকা   নং  খেলোয়াড়  ১০০  ৫০  সর্বোচ্চ রান  অভিষেক সেঞ্চুরি  তারিখ ১    ১  ০  ১০১  ১৪২ ব নিউজিল্যান্ড, হায়দ্রাবাদ (ডেকান)   ২    ৩  ০  ১০৯  ১১৫* ব শ্রীলঙ্কা, নিউ প্লাইমাউথ   ৩    ১  ০  ১৩১*  ১০৮* ব শ্রীলঙ্কা, হারারে  ৪    ৪  ০  ১২৩*  ১১১ ব শ্রীলঙ্কা, কলম্বো (আরপিএস)   ৫    ৬  ০  ১৩৪*  ১১২ ব শ্রীলঙ্কা, কলম্বো (এসএসসি)   ৬    ৬  ০  ১৫৪*  ১০২ ব ভারত, কটক   ৭    ১  ০  ১১৫  ১১৫ ব পাকিস্তান, শেখুপুরা   ৮    ১  ০  ১০১  ১০১ ব শ্রীলঙ্কা, হারারে  ৯    ১  ০  ১০০  ১০০ ব জিম্বাবুয়ে, ঢাকা   ১০    ৩  ০  ১১৭  ১০০ ব কেনিয়া, শারজাহ   ১১    ১  ০  ১০০  ১০০ ব ভারত, অ্যাডিলেড   ১২    ৩  ০  ১২০  ১১৬ ব বারমুদা, পোর্ট অব স্পেন   ১৩    ২  ০  ১২৮*  ১০৭* ব দক্ষিণ আফ্রিকা, হারারে   ১৪    ১  ০  ১২৭*  ১২৭* ব পাকিস্তান, ঢাকা     তথ্যসূত্র    আরও দেখুন   ডোনাল্ড ব্র্যাডম্যান  সেঞ্চুরি  বাংলাদেশের টেস্ট ক্রিকেটারদের শতরানের তালিকা  আন্তর্জাতিক ক্রিকেটে কুমার সাঙ্গাকারার শতরানের তালিকা  বিষয়শ্রেণী:ক্রিকেট সেঞ্চুরিকারী বিষয়শ্রেণী:বাংলাদেশী ক্রিকেট তালিকা
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__ অপসারণ করা হল। ≈  MS Sakib  17px|link=User talk:MS Sakib ·📝 ০৮:৫৬, ১৮ ফেব্রুয়ারি ২০২৫ (ইউটিসি)  :দিপ্র ফন্ট  – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () বাংলা আনসি ফন্টের নিবন্ধটি WP:GNG পূরণ করতে ব্যর্থ হয়েছে। নির্ভরযোগ্য স্বাধীন ও অ-প্রাথমিক উৎসে উল্লেখযোগ্য কভারেজ নেই। ❯❯❯ Jihan আলাপ ১০:৫২, ১১ ফেব্রুয়ারি ২০২৫ (ইউটিসি)  । উল্লেখযোগ্য নয়। ―  ☪  কাপুদান পাশা (✉) ১১:২০, ১২ ফেব্রুয়ারি ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
ডান|থাম্ব|250x250পিক্সেল| দ্বিতীয় আবদুল হামিদের কাছে উসমানীয় সংসদের প্রতিনিধি দল। সাধারণ সভাArticle. 42 of the Constitution (; ফরাসি রোমানিকরণ: "Medjliss Oumoumi") বা Genel Parlamento; ) ছিলো উসমানীয় সাম্রাজ্যের সাম্রাজ্য সরকারের প্রতিনিধিত্বমূলক গণতন্ত্রের প্রথম প্রচেষ্টা। এটি উসমানীয় সংসদ () নামেও পরিচিত,Legislation ottomane Volume 5: https://upload.wikimedia.org/wikipedia/commons/6/67/L%C3%A9gislation_ottomane_ou_Recueil_des_Aristarchi-Bey_Gr%C3%A9goire_Tome5.pdf p. 295 (PDF p. 299/370) এটি কনস্টান্টিনোপলে (ইস্তাম্বুল) অবস্থিত ছিলো এবং দুটি কক্ষ নিয়ে গঠিত ছিলো: একটি উচ্চকক্ষ (উল্লেখযোগ্যদের সভা, Meclis-i Âyân), এবং একটি নিম্নকক্ষ (সংসদের সংসদ, Meclis-i Mebusân)।  সাধারণ সভা প্রথম ২৩ ডিসেম্বর ১৮৭৬-এ গঠিত হয়েছিলো এবং প্রাথমিকভাবে সুলতান দ্বিতীয় আবদুল হামিদ ভেঙে দেওয়ার পর ১৪ ফেব্রুয়ারি ১৮৭৮ পর্যন্ত স্থায়ী হয়েছিলো।  রাজনৈতিক দলগুলোর উল্লেখযোগ্য সংস্কার এবং বৃহত্তর অংশগ্রহণ নিয়ে আসা তরুণ তুর্কি বিপ্লবের ফলস্বরূপ, সাধারণ সভা ৩০ বছর পরে ২৩ জুলাই ১৯০৮-এ দ্বিতীয় সাংবিধানিক যুগের সূচনার সাথে সাথে পুনরুজ্জীবিত হয়। দ্বিতীয় সাংবিধানিক যুগটি ১১ এপ্রিল ১৯২০ তারিখে শেষ হয়েছিলো, যখন প্রথম বিশ্বযুদ্ধের পরে কনস্টান্টিনোপল দখলের সময় মিত্রদের দ্বারা সাধারণ সভা ভেঙে দেওয়া হয়।  কনস্টান্টিনোপলের বিলুপ্তির পরে উসমানীয় সংসদের অনেক সদস্য আঙ্কারায় (উসমানীয় ও ১৯৩০ পূর্ব প্রজাতান্ত্রিক যুগে ইংরেজিতে এটি অ্যাঙ্গোরা নামে পরিচিত ছিলো) অবস্থিত তুরস্কের মহান জাতীয় সভার সদস্য হন, যা তুরস্কের স্বাধীনতা যুদ্ধের সময় ২৩ এপ্রিল ১৯২০ সালে প্রতিষ্ঠিত হয়েছিলো।   আরও দেখুন   উল্লেখযোগ্যদের সভা, সংসদের উচ্চকক্ষ  সংসদের সংসদ, সংসদের নিম্নকক্ষ  উসমানীয় সাম্রাজ্যের ইতিহাস  ১৮৭৬ সালের উসমানীয় সংবিধান  প্রথম সাংবিধানিক যুগ  দ্বিতীয় সাংবিধানিক যুগ  তুরস্কের মহান জাতীয় সভা  দ্য অটোমানস: ইউরোপ'স মুসলিম এম্পেরোরস   তথ্যসূত্র   বিষয়শ্রেণী:উসমানীয় সাম্রাজ্যের সরকার বিষয়শ্রেণী:১৮৭৬-এ প্রতিষ্ঠিত সংগঠন উসমানীয় সাম্রাজ্য বিষয়শ্রেণী:১৮৭৬-এ উসমানীয় সাম্রাজ্যের সংস্থা
ফরবেশগঞ্জ () ভারতের বিহার রাজ্যের আরারিয়া জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৬ মিটার (১৫০ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে ফরবেশগঞ্জ শহরের জনসংখ্যা হল ৪১,৯৮২ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬১%। পুরুষদের মধ্যে সাক্ষরতার হার ৬৭% এবং নারীদের মধ্যে এই হার ৫৪%। সারা ভারতের সাক্ষরতার হার ৫৯.৫%, তার চাইতে ফরবেশগঞ্জ এর সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।  পরিবহন এখানে অবৈদ্যুতিক সিঙ্গেল লাইন চলে যা উত্তরে যোগবাণীর মাধ্যমে নেপালের বিরাটগঞ্জ পর্যন্ত বিস্তৃত। যোগবাণী থেকে ছেড়ে আসা সীমাঞ্চল এক্সপ্রেস দক্ষিণমুখে কাটিহার হয়ে পাটনা হয়ে দিল্লি পর্যন্ত যায়।   তথ্যসূত্র   বিষয়শ্রেণী:বিহারের শহর
শ্যারন ডেন আদেল একজন ডাচ গায়িকা যিনি হল্যান্ডের সিম্ফোনিক রক ব্যান্ড উইথইন টেম্পটেশন-এর মূল ভোকাল। তিনি মাত্র ১৩ বছর বয়স থেকে গান গাইছেন যা প্রথমে ছিল ব্লুজ রক ব্যান্ড ক্যাসিরোতে এবং রবার্ট ওয়েস্টারহল্ট ১৯৯৬ সালে উইথইন টেম্পটেশন গঠন করেন। তার জন্ম ১৯৭৪ সালের ১২ই জুলাই।   উইথইন টেম্পটেশন  তার ছেলেবন্ধু রবার্ট ওয়েস্টারহল্টকে সঙ্গে নিয়ে শ্যারন ডেন আদেল তাদের ব্যান্ড উইথইন টেম্পটেশন গঠন করেন। তিনি তাদের কাজকে মহাকাব্যিক ও নাটকীয় বলে বর্ণনা করেন। প্রাতিষ্ঠানিক কোন শিক্ষা না থাকলেও তার গান ব্যান্ডের মূল চালিকাশক্তি। মেজ্জো সোপরানো স্তরে গান করলেও তার গলা আসলে হালকা ধরনের ও গানের কথা তার গলার সীমাকে পরিবর্তন করে। শ্যারন একটি ফ্যাশন কোম্পানীতে কাজ করত গানের জগতে আসার আগে।তার গান আইস কুইন জনপ্রিয় হওয়ার পর তিনি তার ফ্যাশন কোম্পানীর কাজ ছেড়ে দেন। তার ফ্যাশন জগতের অভিজ্ঞতাকে তিনি তার পোশাক পরিধানে ও ব্যান্ডের পোষাকের ব্যাপারে প্রয়োগ করেন।   ব্যক্তিগত জীবন  ইভা লুনা নামের তার ও তার ছেলেবন্ধুর একটি মেয়ে আছে যে ২০০৫ সালের ৭ই ডিসেম্বর জন্মগ্রহণ করে।দ্যা সাইলেন্ট ফোর্স সফরের সময় তিনি গর্ভবতী হন। হাপলো ও লোলা নামের ২টি বিড়াল নিয়ে তারা হল্যান্ডের হিলভারসামে বাস করেন। ২০০৯ সালের ৫ই ফেব্রুয়ারি শ্যারন ঘোষণা করেন তিনি আবার গর্ভবতী হয়ে পড়েছেন। ২০০৯ সালের ১লা জুন তার ছেলে রবিন আইডেন ওয়েস্টারহোল্ট জন্ম নেয়। ৩২ সপ্তাহ ৬দিনের মাথায় সে জন্ম নেয় অপরিপক্ক অবস্থায়।   স্টুডিও অ্যালবাম   এন্টার (১৯৯৭)  মাদার আর্থ (২০০০)  দ্যা সাইলেন্ট ফোর্স (২০০৪)  দ্যা হার্ট অব এভরিথিং (২০০৭)  টিবিএ (২০১১)   অন্যান্য অ্যালবাম   ব্ল্যাক সিম্ফোনি (২০০৮)  এন অ্যাকুস্টিক নাইট ইন থিয়েটার (২০০৯)   ইপি   দ্যা ডান্স (১৯৯৮)  রানিং আপ দ্যাট হিল (২০০৩)  দ্যা হাউলিং (২০০৭)   তথ্যসূত্র    বহিঃসংযোগ    উইথইন টেম্পটেশনের আনুষ্ঠানিক ওয়েবসাইট  Discogs Profile   সাক্ষাৎকার   Interview with Live-Metal.net   Ask The Artist  Interview with Sharon den Adel  বিষয়শ্রেণী:নারী বেশভূষাশৈলী নকশাবিদ বিষয়শ্রেণী:১৯৭৪-এ জন্ম বিষয়শ্রেণী:জীবিত ব্যক্তি
thumb  জেনারেল স্যার এডওয়ার্ড কেরিসন, ১ম ব্যারোনেট  (৩০ জুলাই ১৭৭৬ – ৯ মার্চ ১৮৫৩) ছিলেন একজন ব্রিটিশ সেনা কর্মকর্তা এবং রাজনীতিবিদ।  কেরিসন ৭ম লাইট ড্রাগনসে একজন লেফটেন্যান্ট-কর্নেল ছিলেন, উপদ্বীপ যুদ্ধের সময় পরিষেবা প্রদান করেছিলেন এবং ওয়াটারলু যুদ্ধে তার রেজিমেন্টের নেতৃত্ব দিয়েছিলেন।  চার্লস ওয়েদারেলের সাথে, তিনি ডরসেটের শাফটেসবারির সংসদীয় নির্বাচনে নির্বাচনী অনিয়মের বিরুদ্ধে সংসদে আবেদন করেছিলেন।  কেরিসন ছিলেন ম্যাথিয়াস কেরিসন (১৭৪২-১৮২৭), যিনি একজন সমৃদ্ধ ব্যবসায়ী এবং সম্পত্তি বিনিয়োগকারী ছিলেন এবং তার স্ত্রী মেরি বার্নসের একমাত্র পুত্র। তিনি ১৭৭৬ সালের ৩০ জুলাই সাফোকের বুঙ্গের কাছে তার বাবার সম্পত্তি, হক্সনে হলে জন্মগ্রহণ করেন।   তথ্যসূত্র    External links     বিষয়শ্রেণী:১৮৫৩-এ মৃত্যু বিষয়শ্রেণী:১৭৭৬-এ জন্ম বিষয়শ্রেণী:যুক্তরাজ্যের সংসদ সদস্য ১৮৪৭-১৮৫২ বিষয়শ্রেণী:যুক্তরাজ্যের সংসদ সদস্য ১৮৪১-১৮৪৭ বিষয়শ্রেণী:যুক্তরাজ্যের সংসদ সদস্য ১৮৩৭-১৮৪১ বিষয়শ্রেণী:যুক্তরাজ্যের সংসদ সদস্য ১৮৩৫-১৮৩৭ বিষয়শ্রেণী:যুক্তরাজ্যের সংসদ সদস্য ১৮৩২-১৮৩৫ বিষয়শ্রেণী:যুক্তরাজ্যের সংসদ সদস্য ১৮৩১-১৮৩২ বিষয়শ্রেণী:যুক্তরাজ্যের সংসদ সদস্য ১৮৩০-১৮৩১ বিষয়শ্রেণী:যুক্তরাজ্যের সংসদ সদস্য ১৮২৬-১৮৩০ বিষয়শ্রেণী:যুক্তরাজ্যের সংসদ সদস্য ১৮২০-১৮২৬ বিষয়শ্রেণী:যুক্তরাজ্যের সংসদ সদস্য ১৮১৮-১৮২০ বিষয়শ্রেণী:যুক্তরাজ্যের সংসদ সদস্য ১৮১২-১৮১৮ বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:যুক্তরাজ্যের ব্যারোনেটেজের ব্যারোনেট বিষয়শ্রেণী:সাফোকের সামরিক ব্যক্তি
রবসন আজেভেদো দা সিলভা (; জন্ম: ২১ জুলাই ১৯৯৫; রবিনিয়ো নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বসুন্ধরা কিংস এবং ব্রাজিল জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় এবং ডান পার্শ্বীয় আক্রমণভাগের খেলোয়াড় হিসেবে খেলেন।  ব্রাজিলীয় ফুটবল ক্লাব মিরাসোলের যুব পর্যায়ের হয়ে খেলার মাধ্যমে রবিনিয়ো ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৬–১৭ মৌসুমে, ব্রাজিলীয় ক্লাব আতিবাইয়ার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আতিবাইয়ার হয়ে এক মৌসুমে ৩৭ ম্যাচে ১০ টি গোল করার পর ২০১৭–১৮ মৌসুমে তিনি প্রায় ২ মিলিয়ন ইউরোর বিনিময়ে ব্রাজিলীয় ক্লাব ফ্লুমিনেন্সেতে যোগদান করেছেন। এর পূর্বে তিনি কোনফিয়ান্সা এবং ফিগেইরেন্সের হয়ে ধারে খেলেছেন। পরবর্তীকালে, তিনি আমেরিকা মিনাস জেরাইস, আলাগোয়ানো, ভিলা নোভা আগুয়া সান্তা এবং বসুন্ধরা কিংসের হয়ে খেলেছেন। বসুন্ধরা কিংসের হয়ে এক মৌসুমের জন্য ধারে খেলার পর ২০২১–২২ মৌসুমে তিনি বসুন্ধরা কিংসে যোগদান করেছেন।  দলগতভাবে, রবিনিয়ো এপর্যন্ত ৪টি শিরোপা জয়লাভ করেছেন, যার মধ্যে ১টি আলাগোয়ানোর হয়ে এবং ৩টি বসুন্ধরা কিংসের হয়ে জয়লাভ করেছেন।  প্রারম্ভিক জীবন রবসন আজেভেদো দা সিলভা ১৯৯৫ সালের ২১শে জুলাই তারিখে ব্রাজিলের সাও কায়েতানো দো সুলে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ        বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ফিগেইরেন্সে ফুটবল ক্লাবের খেলোয়াড় বিষয়শ্রেণী:ফ্লুমিনেন্সে ফুটবল ক্লাবের খেলোয়াড় বিষয়শ্রেণী:আমেরিকা ফুটবল ক্লাবের (মিনাস জেরাইস) খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে বি-এর খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:ফুটবল ফরোয়ার্ড বিষয়শ্রেণী:বাংলাদেশে প্রবাসী ফুটবলার বিষয়শ্রেণী:বসুন্ধরা কিংসের ফুটবলার বিষয়শ্রেণী:বাংলাদেশ ফুটবল লিগের খেলোয়াড় বিষয়শ্রেণী:২১শ শতাব্দীর ব্রাজিলীয় পুরুষ ক্রীড়াবিদ বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:ব্রাজিলীয় প্রবাসী পুরুষ ফুটবলার
মুহম্মদ নূরুল ইসলাম (জন্ম ১৯৪৩) একজন বাংলাদেশি কূটনীতিক। তিনি বর্তমানে বাংলাদেশের চট্টগ্রামে জাপানের সম্মানিক কনসুল জেনারেল হিসেবে নিয়োজিত রয়েছেন। তিনি বাংলাদেশের ১০২ জন বিদেশী প্রতিনিধির মধ্যে একজন কনসুল জেনারেল, এবং চট্টগ্রামের ১৫ জন বিদেশী প্রতিনিধির মধ্যে একজন।  ২০১২ সালের ৩ নভেম্বর, জাপান সরকার তাকে জাপান ও বাংলাদেশের মধ্যে কূটনৈতিক সম্পর্কের ৪০তম বার্ষিকী উপলক্ষে ফল ইম্পেরিয়াল ডকটরিন সম্মানে সম্মানিত করেছে, যেখানে তাকে "অর্ডার অব দ্য রাইজিং সান, নেক রিবনের সঙ্গে গোল্ড রে" প্রদান করা হয়। নুরুল ইসলাম পঞ্চম বাংলাদেশী যিনি এই সম্মান অর্জন করেছেন।  প্রাথমিক জীবন এবং শিক্ষা thumb|left|২০১৩ সালে ইসলাম মুহম্মদ নূরুল ইসলামের জন্ম ১৯৪৩ সালে তৎকালীন ব্রিটিশ ভারতের (বর্তমানে বাংলাদেশ) চট্টগ্রামে। তিনি চট্টগ্রাম শহরেই তার শৈশব কাটিয়েছিলেন।  ১৯৬৩ সালে তিনি ঢাকা বিশ্ববিদ্যালয়ের অধীনে চট্টগ্রাম কলেজ থেকে স্নাতক ডিগ্রি লাভ করেন। ১৯৬৮ সালে, তিনি জাপান ফাউন্ডেশনের বৃত্তি স্কিমের অধীনে টোকিও বিশ্ববিদ্যালয়ে জাপানি ভাষায় একটি ডিগ্রি অর্জন করেন।  কর্মজীবন ১৯৮৭ সালে, বাংলাদেশে জাপানি ভাষা ও জাপান শিক্ষার সুবিধার জন্য চট্টগ্রামে নিপ্পন একাডেমি প্রতিষ্ঠা করেন। এছাড়াও তিনি অ্যাসোসিয়েশন ফর ওভারসিজ টেকনিক্যাল স্কলারশিপ,  চট্টগ্রামের প্রতিষ্ঠাতা। ১৯৮৯ সালে তিনি বাংলাদেশে জাপানি ধাঁচের ব্যবসায়িক ব্যবস্থাপনা চালু করার লক্ষে অ্যাসোসিয়েশন ফর ওভারসিজ টেকনিক্যাল স্কলারশিপ অ্যালুমনাই সোসাাইটি প্রবর্তন করেন। ১৯৯০ সালে, তিনি চট্টগ্রামে জাপানের সম্মানিক কনসুল জেনারেল হিসেবে দায়িত্ব গ্রহণ করেন এবং ২০০০ অবধি দায়িত্ব পালন করেন। পরে তিনি দ্বিতীয়  দফায় অনারারি কনসাল জেনারেলের দায়িত্ব নেন। তিনি বিশ্ব ফেডারেশন অব কনসালসের (এফআইএসিএসি) সহ-সভাপতি।  তথ্যসূত্র  বিষয়শ্রেণী:১৯৪৩-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর কূটনীতিক বিষয়শ্রেণী:২১শ শতাব্দীর কূটনীতিক বিষয়শ্রেণী:অনারারি কনসাল বিষয়শ্রেণী:বাংলাদেশী কূটনীতিবিদ বিষয়শ্রেণী:অর্ডার অব দ্য রাইজিং সান প্রাপক বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:টোকিও বিশ্ববিদ্যালয়ের প্রাক্তন শিক্ষার্থী বিষয়শ্রেণী:চট্টগ্রাম জেলার কূটনীতিক
প্রণব রায় (; জন্ম: ১০ ফেব্রুয়ারি, ১৯৬১) পশ্চিম বাংলার কলকাতায় জন্মগ্রহণকারী প্রথিতযশা ও সাবেক ভারতীয় আন্তর্জাতিক ক্রিকেটার।List of India Test Cricketers ভারত ক্রিকেট দলের অন্যতম সদস্য ছিলেন তিনি। ১৯৮১ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর ভারতীয় ক্রিকেটে বাংলা দলের প্রতিনিধিত্ব করেন। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলেছেন। এছাড়াও, ডানহাতে মিডিয়াম বোলিংয়ে পারদর্শী ছিলেন তিনি।   শৈশবকাল  প্রণব রায়ের পিতা পঙ্কজ রায়ও ভারত দলের পক্ষে আন্তর্জাতিক ক্রিকেট অঙ্গনে খেলেছেন। ৮ বছর বয়সেই ক্রিকেটের প্রতি গভীর অনুরাগ গড়ে উঠে প্রণব রায়ের। সুন্দর বিশ্বাস তাকে প্রশিক্ষণ দিতেন। সুন্দর ব্যাটিংশৈলীর কারণে তিনি খ্যাতি অর্জন করেন। মুশতাক আলী’র একনিষ্ঠ ভক্ত ছিলেন তিনি।  কলকাতার রামচন্দ্র স্কুলে ভর্তি হন। ৫ বছর বয়সে পিতা পঙ্কজ রায় তাকে ক্রিকেট খেলায় হাতেখড়ি ধরান। ৫ নভেম্বর, ১৯৭৫ তারিখে দূর্ঘটনার কবলে পড়েন। ১২ বছর বয়সী প্রণব রায় বন্ধুদের সাথে খেলতে গিয়ে একপর্যায়ে বল তার মুখে আঘাত করে। তার দাঁত ভেঙে যায় ও নাক দিয়ে রক্ত অঝোর ধারায় পড়তে থাকে। কলকাতার একটি হাসপাতালে ভর্তি করা হলে অস্ত্রোপচারের প্রয়োজন পড়ে তার।   প্রথম-শ্রেণীর ক্রিকেট  ১৯৭৮-৭৯ মৌসুম থেকে ১৯৯১-৯২ মৌসুম পর্যন্ত প্রণব রায়ের প্রথম-শ্রেণীর খেলোয়াড়ী জীবন চলমান ছিল। উদ্বোধনী ব্যাটসম্যান হিসেবে বেশ সফলতা পান ও অসম্ভব ধৈর্য্যশক্তির বহিঃপ্রকাশ ঘটিয়েছেন।  আন্তর্জাতিক ক্রিকেট থেকে বিচ্ছিন্ন হলেও অনেকগুলো বছর বাংলা দলের প্রধান মেরুদণ্ডকারীর ভূমিকায় অবতীর্ণ হয়েছিলেন। রঞ্জী ট্রফিতে ৪৯.৬৮ গড়ে ৩১৩০ রান তুলেন। ১৯৮৩-৮৪ মৌসুমে আসামের বিপক্ষে ব্যক্তিগত সর্বোচ্চ অপরাজিত ২০৬ রান তুলেছিলেন।   আন্তর্জাতিক ক্রিকেট  সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন প্রণব রায়। ১৩ জানুয়ারি, ১৯৮২ তারিখে চেন্নাইয়ে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ৩০ জানুয়ারি, ১৯৮২ তারিখে কানপুরে একই দলের বিপক্ষে সর্বশেষ টেস্টে অংশ নেন তিনি।  ১৯৮১-৮২ মৌসুমে ইংল্যান্ড দল ভারত গমন করেন। উদ্বোধনী ইনিংসে ছয় রান তুলতে তিনি ৮২ মিনিট খরচ করেছিলেন। দ্বিতীয় ইনিংসে অপরাজিত ৬০ রান তুললেও খেলাটি তখন প্রতিদ্বন্দ্বিতাবিহীন অবস্থায় শেষ হয়ে যায়। পরের টেস্টে ব্যর্থ হলেও ১৯৮২ সালে ভারত দলের সাথে ইংল্যান্ড গমন করেছিলেন। তবে, ১২টি প্রথম শ্রেণীর খেলায় অংশ নিয়ে মাত্র ১৭৪ রান তুলতে পেরেছিলেন। এরফলে, টেস্ট দলে আর তাকে রাখা হয়নি।  ক্রিকেট খেলা থেকে অবসর গ্রহণের পর ভারত ক্রিকেট দলের নির্বাচকমণ্ডলীর অন্যতম সদস্য হন।   তথ্যসূত্র    আরও দেখুন   কৃষ্ণমাচারী শ্রীকান্ত  বাংলা ক্রিকেট দল  অংশুমান গায়কওয়াড়  ভারতীয় টেস্ট ক্রিকেটারদের তালিকা  আন্তর্জাতিক ক্রিকেটে অংশগ্রহণকারী পরিবারের তালিকা 		  বহিঃসংযোগ       বিষয়শ্রেণী:১৯৬৩-এ জন্ম বিষয়শ্রেণী:জীবিত ব্যক্তি বিষয়শ্রেণী:পূর্বাঞ্চলের ক্রিকেটার বিষয়শ্রেণী:বাংলার ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:ভারতের টেস্ট ক্রিকেটার বিষয়শ্রেণী:ভারত জাতীয় ক্রিকেট দল নির্বাচক বিষয়শ্রেণী:কলকাতা থেকে আগত ক্রিকেটার